**Dyddiad cyhoeddi:** 22 Chwefror 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*“Ers mis Hydref 2018, rhowch ddadansoddiad o faint o weithwyr – yn y gorffennol a’r presennol – sydd wedi cael bonws cyflog, fesul blwyddyn ariannol.*

*Hefyd, faint oedd cyfanswm yr holl fonysau?”*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Nid yw Trafnidiaeth Cymru yn rhoi bonws. Mae hyn yn golygu nad yw Trafnidiaeth Cymru wedi dyfarnu bonws i unrhyw staff ers 2018.

Nid yw Rheilffyrdd Trafnidiaeth Cymru Cyfyngedig chwaith yn rhoi bonws ac, o’r herwydd, nid yw wedi dyfarnu bonws i unrhyw staff ers ei sefydlu ym mis Chwefror 2021.

Nid yw’r holl wybodaeth sy’n ymwneud â Gwasanaethau Rheilffyrdd Trafnidiaeth Cymru (y fasnachfraint Cymru a’r Gororau a weithredwyd gan KeolisAmey rhwng mis Hydref 2018 a mis Chwefror 2021) yn ddarostyngedig i’r Ddeddf Rhyddid Gwybodaeth. Cafodd Gwasanaethau Rheilffyrdd Trafnidiaeth Cymru Gytundeb Grant gan Lywodraeth Cymru, a oedd yn amlinellu’r telerau fel cwmpas eu gweithgareddau a’u rhwymedigaethau. Dim ond gwybodaeth sy’n ymwneud â’r Cytundeb Grant sy’n wybodaeth y mae KeolisAmey yn ei chadw ar ran Trafnidiaeth Cymru, ac felly y mae modd ei datgelu o dan y Ddeddf Rhyddid Gwybodaeth. Nid yw gwybodaeth sy’n ymwneud ag unrhyw weithgarwch sydd y tu allan i’r Cytundeb Grant yn wybodaeth sy’n cael ei chadw ar ran Trafnidiaeth Cymru ac mae hyn yn cynnwys taliadau staff (gan gynnwys cyfraddau tâl a bonysau). Gan fod y gweithgaredd hwn wedi digwydd y tu allan i baramedrau’r Cytundeb Grant, roedd KeolisAmey yn gweithredu yn rhinwedd ei swydd fel cwmni preifat wrth dalu staff. Fellt, nid yw Trafnidiaeth Cymru yn gallu darparu’r wybodaeth hon.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".